|  |  |  |
| --- | --- | --- |
| Titel **QR-kode**  Fører til posten i mitCFU | Vagabond | QR Kode |
| Tema: | Filmfortælling, filmiske virkemidler, remediering |
| Fag: | Dansk |
| Målgruppe: | 4.-6. klasse |
|  |  |
|  | **Animationsfilm**, afgangsfilm fra Animationsværkstedet i Viborg, 2015  Spilletid 7:24 min.  Filmen er en stemningsfuld animationsfilm om venskab og sammenhold og om at bryde ud af en trist dagligdag og opdage nye verdener.  Filmen er en enstrenget filmfortælling med en enkel fremadskridende handling, der er velegnet til undervisningsforløb i faget dansk på 2.- 6. klassetrin. Filmens billedside er præget af klassiske filmiske virkemidler kombineret med en stemningsfuld brug af farver. Filmens lydside er beskrivende og stemningsfuld. Den fungerer som en udtryksfuld lydkulisse, der kombinerer lydeffekter, musik og den menneskelige stemme, hvor personerne ”taler” i lyde uden forståelige ord.  Den pædagogiske vejledning er målrettet 4. – 6. klassetrin og lægger især op til, at eleverne arbejder med filmfortællingen og de filmiske virkemidler på især lydsiden i relation til specielt person- og miljøskildringen. I posten til filmen under afsnittet supplerende materialer kan filmen downloades fra mitCFU og indlæses i værktøjer i Skoletube fx videoredigeringsværktøjet WeVideo.    *Alle billeder er hentet fra filmen*  **Faglig relevans/kompetenceområder**  I de pædagogiske vejledninger er der fokus på kompetenceområderne **Fremstilling** og **Fortolkning**. Centralt i arbejdet er:  Eleven udtrykker sig i skrift, tale, lyd og billede i formelle situationer, herunder især:  Eleven har viden om virkemidler i drama på film, i tv og på nettet  Eleven kan udarbejde dramatiske produkter  Eleven forholder sig til almene temaer gennem systematisk undersøgelse af litteratur og andre æstetiske tekster, herunder især:  Eleven kan undersøge fortællerpositioner  Eleven kan udtrykke sin tekstforståelse gennem medskabelse af teksten.  **Ideer til undervisningen**  **Før filmen vises**  Forbered eleverne på, at de skal arbejde med den korte animationsfilm ”Vagabond”. Kom ind på, hvad der kendetegner en animationsfilm.  Kom også ind på, at eleverne skal se og gense filmen flere gange for at blive klogere på selve filmen og for at lære om filmens sprog og virkemidler. Kom desuden ind på, at eleverne i forløbet skal arbejde med filmen i videoredigeringsprogrammet WeVideo.  **Vis filmen et par gange**  Vis filmen første gang uden afbrydelser og tal efterfølgende om, hvad eleverne umiddelbart synes om filmen, dens handling, miljø og karakterer. Er der noget der undrer dem?  Bed eleverne om - inden filmen vises anden gang - især at lægge mærke til filmens lydside. Hvilke lyde kan de høre? Kom ind på begreberne tale, musik, reallyd og effektlyd og tal om hvordan lydsiden understøtter handlingen.  **Efter seningen**  Inddel klassen i makkerpar.  Eleverne skal nu i makkerpar arbejde med filmens lydside. De skal skabe en fortællestemme til filmen. I den forbindelse skal de træffe nogle valg om fortælleren fx skal de vælge, om fortælleren skal være alvidende? Eller om fortælleren fx skal være knyttet til vagabonden – og evt. være hans indre monolog? Eleverne har også mulighed for at kombinere en fortællestemme med fx dialog. Eleverne udarbejder et manuskript til filmens speak. De kan evt. bruge skærmbillederne (sidste side i denne vejledning) som støtte i arbejdet.  Filmen downloades fra mitCFU (link under supplerende materialer) og indlæses i værktøjet WeVideo på Skoletube. Opret en kanal til klassen, hvor filmene gemmes.  Manuskriptet indtales derefter i WeVideo.  De remedierede film må ikke uploades udenfor Skoletube.  Eleverne kan derefter på tur fremlægge deres remedierede film. Kom ind på ligheder og forskelle i de forskellige makkerpars valg. Hvis der er store forskelle i fortolkningerne af aktørerne/personerne i filmen, er det måske en god idé at se filmen igen og hæfte sig ved forskellene. Hvad betyder elevernes valg for vores opfattelse af filmens person(er), handlingsgangen, miljøet og filmens stemning?  Kom i det afsluttende arbejde desuden ind på, hvad der var svært/let i arbejdet med at skabe en fortællestemme og i arbejdet med værktøjet WeVideo. Kom desuden ind på, hvordan samarbejdet har været.   |  |  |  | | --- | --- | --- | |  |  |  | |  |  |  | |  |  |  | |  |  |  | |  |  |  | |  |  |  | | |